ULTIMA ORĂ: DNA a descins astăzi dimineață la Malaxa! Sînt vizate zeci de contracte ale spitalului Procurorii au deschis dosarul penal pentru abuz în serviciu împotriva conducătorilor spitalului Primăriei. E un început ca să deschidă rapid cercetările

marți, 29 noiembrie 2016, 10:54

Doi reprezentanți ai Direcției Naționale Anticorupție s-au prezentat acum cîteva minute la Spitalul ”Malaxa”.

Managerul Florin Secureanu nu e la spital.

Fotografia cu Secureanu lîngă mașina lui a fost realizată zilele trecute de către Cristi Preda, fotoreporterul Gazetei.

El și-a închis mobilul duminică după-amiază, imediat cum a aflat ce anume investighează Gazeta, după ce ziarul discutase 15 minute cu el la telefon.

Ieri nu a fost de găsit, nici măcar de către Primarul Gabriela Firea, căreia i se subordonează Malaxa.

Vizita matinală a procurorilor a luat prin surprindere pe toată lumea.

Ei s-au recomandat în spital drept oamenii secției a doua din DNA, de combatere a infracțiunilor asimilate infracțiunilor de corupție.

Documentele pe care le solicită se referă la zeci de contracte încheiate de spital, inclusiv cele despre care ziarul a scris: RYS, prin care s-au scos de mii de ori bani cash, Yarouse Jewelery, prin care s-a curățat instrumenarul medical, și Elite Funerals, prin care s-au plătit înmormîntările pilelor din mai multe primării.

Sînt cercetați șefii spitalului.

Procurorii au solicitat oficial, prin Ordonanță, și calculatoarele precum și toate unitățile de memorie unde s-au stocat informațiilor despre aceste documente.

Primarul Gabriela Firea a anunțat azi că l-a demis pe managerul Secureanu, care în continuare n-a fost de găsit.

Managerul Secureanu a ajuns la violență și amenințări fizice: „Bă, cretino, vezi că-ți f*t și vreo două” from Gazeta Sporturilor on Vimeo.

Vezi cele 3 articole publicate de Gazetă despre acest caz: